**I menighetsrådsmøte den 26. november 2020 gjorde Strømsø-Tangen menighetsråd følgende vedtak:**

|  |  |  |
| --- | --- | --- |
| **Sak 64/20** | **Soknegrenser** |  |
| Jf sak 42/20 24.09.20Fra diskusjonen: **Vedtak**: | I vårt møte 24.09.20, ba vi Fellesrådet v/ Kirkevergen om å utarbeide et forslagsdokument om endring av soknegrensene i Strømsø menighet når menigheten opphører. Dokumentet sendes nå aktuelle sokn for vedtak. Det settes også opp tidsplan som fører fram til vedtak i BispedømmerådetDe ulike forslagene til menighetsgrenser ble gjennomgått og vurdert. Diskusjonen gikk mest på hvilken menighet Bykirken Strømsø bør være «anneks» under. Det er viktig for dette menighetsrådet å sørge for best mulig vilkår for Bykirken i fremtiden. Må avklare hvilken rolle og ansvar sogneprest i eiermenighet vil få opp mot rolle/ansvar til bykirkepresten. Grensesnitt fellesråd - menighetsråd – bykirkeråd må også avklares. Samarbeid på stabsnivå vil være vesentlig for bykirkestaben. Bemanning av bykirkerådet vil være svært vesentlig for driften av bykirken. Strømsø og Tangen menighetsråd vedtok enstemmig forslag A – kirkevergens forslag.  | ProstKirkeverge |

**Det vedtatte forslaget til grenseinndeling lyder som følger:**

1. *Tillegg Tangen sokn: Brandengen skolekrets under Vestfoldbanen til Holmenbrua.*
2. *Tillegg Strømsgodset sokn: Danvik skolekrets over Vestfoldbanen og under Vestfoldbanen fra Holmenbrua*
3. *Tillegg Fjell sokn: Brandengen skolekrets over Vestfoldbanen*
4. *Strømsø kirke overføres til Bragernes sokn som eier av kirkebygget. Kirkebygget stilles til disposisjon for bruk som bykirke. Bykirkens aktiviteter styres av et bykirkeråd der fellesrådet har betydelig ansvar.*

*Brukermedvirkning fra menighetslemmer gjøres ved høring i menighetsmøte i hht. Kl. § 2. Menighetsmøter avholdes i alle menigheter som berøres av endring av soknegrensene.*

Til punkt 4., eierskap av kirken er det ulike synspunkter i de berørte menighetsrådene – det er ikke gitt at Strømsø kirke vil overføres i Bragernes sokns eie.

Menighetsrådet vil ha en prosess på fordeling av Strømsø menighets eiendeler: menighetshuset, kapital etc. etter at sokneinndelingen er klargjort. En betydelig del av Strømsø menighets diakonale ressurser skal tilflyte prosjektet i Bykirken Strømsø, ressurser til undervisning og kirkelig drift skal fordeles etter medlemmenes nye tilhørighet, menighetshuset skal overføres til Drammen kirkelige fellesråd til forvaltning og drift. Vedlikeholds- og driftsansvar for kirkebygget er og forblir i Drammen kirkelige fellesråd.